b'\n_START_ARTICLE_\nVaughn Bod\xc3\xa9\n_START_SECTION_\nLiv og karriere\n_START_PARAGRAPH_\nBod\xc3\xa9s far var poeten Ken Bod\xc3\xa9 som utviklet alkoholisme, og det var moren som fors\xc3\xb8rget familien. I henhold til seg selv trakk Bod\xc3\xa9 seg tilbake til en fantasiverden som han selv skapte med sine tegninger. Han hadde en kort innhopp i den amerikanske h\xc3\xa6ren, men ble oppgitt av medisinske grunner i 1958 og begynte p\xc3\xa5 Syracuse University fra hvor han tok graden BFA med utmerkelser tidlig p\xc3\xa5 1960-tallet._NEWLINE_Allerede mens han var ved Syracuse utga han sine f\xc3\xb8rste serier i studentavisen, Daily Orange, og bidro med illustrasjoner i skolens litter\xc3\xa6re magasin Vintage. S\xc3\xa6rlig hans omslag for Vintage #3 er preget av hans framtidige verk: Firfisler, yppige og brystfagre kvinner, bruk heftige og rike farger og med en ramme som tjente som en del av formen._NEWLINE_I 1961 giftet han seg med barndomskj\xc3\xa6resten Barbara, og to \xc3\xa5r senere ble deres s\xc3\xb8nn Mark Bod\xc3\xa9 f\xc3\xb8dt. Ekteskapet varte i ti \xc3\xa5r f\xc3\xb8r de ble vennskapelig skilt. Hans f\xc3\xb8rste \xc3\xa5r som ut\xc3\xb8vende ble tilbrakt innenfor reklame. I 1963 utga han et hefte med egne til i et lite opplag kalt Das K\xc3\xa4mpf som til tross for sin beskjedenhet i opplag og betydning er blitt vurdert som et av de aller f\xc3\xb8rste undergrunnstegneserier. I 1965 ble et undergrunnsmagasin i New York kalt East Village Other opprettet, og som han sendte tegninger til. Bladet trykte ogs\xc3\xa5 de tidlige verkene til blant annet Robert Crumb og Spain Rodriguez. I 1968 flyttet Bod\xc3\xa9 til Manhattan og ble en del av tegneseriemilj\xc3\xb8et i New York._NEWLINE_Da han fikk h\xc3\xb8re fra Trina Robbins at hans serier ble latterliggjort av redaksjonen dro han selv ned for \xc3\xa5 konfrontere de ansvarlige. Dette resulterte i 1969 i et eget tegneseriehefte kalt Gothic Blimp Works som var hans egen skapelse og som han redigerte. Det var en tabloid med en del fargetrykk, markedsf\xc3\xb8rt som \xc2\xabdet f\xc3\xb8rste s\xc3\xb8ndagsundergrunnstegneserie-avis\xc2\xbb. Det henspilte p\xc3\xa5 at i USA var det en tradisjon med et st\xc3\xb8rre tegneseriebilag i s\xc3\xb8ndagsavisene. Bod\xc3\xa9 var redakt\xc3\xb8r for de to f\xc3\xb8rste av de i alt \xc3\xa5tte utgaver med serier av Bod\xc3\xa9 og en rekke kjente navn som Art Spiegelman, Joel Beck, Roger Brand, Crumb,Jay Lynch og andre._NEWLINE_For Bod\xc3\xa9 tjente bladet som katalysator for hans tegneserie \xc2\xabDeadbone\xc2\xbb som kom til \xc3\xa5 g\xc3\xa5 i magasinet Cavalier og hans kanskje mest kjente figur \xc2\xabCheech Wizard\xc2\xbb som kom til \xc3\xa5 g\xc3\xa5 i National Lampoon. Sistnevnte var en trollmann best\xc3\xa5ende av stor gul hatt som var dekket av svarte og r\xc3\xb8de stjerner. Hatten var s\xc3\xa5 stor at den dekket hele kroppen. Det eneste som blir sett av trollmannen selv er to store r\xc3\xb8de f\xc3\xb8tter som stikker ut. Han er vanligvis avbildet uten armer. Det er aldri blitt avsl\xc3\xb8rt hvordan trollmannen ser ut under hatten eller hvilket vesen han er. Hans skal kanskje forst\xc3\xa5s som en psykisk tilstand. Cheech Wizard er stadig p\xc3\xa5 jakt etter en god fest, kalde \xc3\xb8l og varme kvinner. Andre figurer som han m\xc3\xb8tte ble som regel bel\xc3\xb8nnet med et raskt spark skrittet._NEWLINE_I en tidlig tegneserie, \xc2\xabCaptured by Morton Frog\xc2\xbb, 1967, tok trollmannen hatten av for en politimann, en prest og en politiker. H\xc3\xa5nden holder hatten av kroppen, men ansiktet er skjult av en snakkeboble. De tre som ser ansiktet hans stivner i en katalepsisk tilstand for alltid, og mens trollmann g\xc3\xa5r videre med hatten p\xc3\xa5 igjen sl\xc3\xa5r han fast at \xc2\xabderes primitiv hjerner kan ikke akseptere sannheten.\xc2\xbb I en senere serie, \xc2\xabWho is C.W.?\xc2\xbb (1974), insisterer en av trollmannens kj\xc3\xa6rester at hun vil se hans sanne ansikt. Han hevder at hun vil \xc3\xb8yeblikkelig d\xc3\xb8d eller bli sinnssyk. Etter \xc3\xa5 ha f\xc3\xa5tt henne til \xc3\xa5 signere en kontrakt som friga ham juridisk ansvar tar han av seg hatten. Serien avslutter br\xc3\xa5tt hvor trollmannen sier \xc2\xabOkei! Her g\xc3\xa5r det, men jeg vedder p\xc3\xa5 at du blir blind!\xc2\xbb Den neste ruten er helt blank (hvit)._NEWLINE_En science-fiction-serie fra etter katastrofen kalt \xc2\xabCobalt 60\xc2\xbb etter seriens antihelt av samme navn. Han vandrer rundt i et \xc3\xb8delagt omr\xc3\xa5de etter en kjernefysisk katastrofe i s\xc3\xb8kingen etter \xc3\xa5 hevne mordet p\xc3\xa5 sine foreldre. En annen av Bod\xc3\xa9s figurer er den f\xc3\xb8r nevnte \xc2\xabDeadbone\xc2\xbb som er eventyrene til beboerne p\xc3\xa5 et enslig fjell en milliard \xc3\xa5r tilbake i tid. En tredje serie er \xc2\xabWar Lizards\xc2\xbb, krigsfislene, som betrakter Vietnamkrigen med den fiendtlighet som reflekterte periodens motkultur. Den er fortalt med menneskelignende firfisler istedenfor menneskefigurer.\n_START_SECTION_\nTegneseriekonsert\n_START_PARAGRAPH_\nMot slutten av sitt liv turnerte Vaughn Bod\xc3\xa9 med et show som han kalte Cartoon Concert, \xc2\xabTegneseriekonsert\xc2\xbb, som besto at han ga stemme til sine figurer mens de ble presentert p\xc3\xa5 en skjerm bak ham med en lysbildefremviser. De f\xc3\xb8rste av disse ble presentert p\xc3\xa5 Phil Seulings seriekonferanse i juli 1972 ved New Yorks Comic Con. Ved \xc3\xa5 se publikums positive reaksjon ble han signert av Bantam Lecture Company som f\xc3\xb8rte til at han debuterte ved Bowling Green State University i Ohio. Han hadde sin framf\xc3\xb8ring ved flere konferanser som kulminerte med et show i Louvre i Paris. P\xc3\xa5 denne tiden ble hans karriere administrert av David Ferguson.\n_START_SECTION_\nInnflytelse og stil\n_START_PARAGRAPH_\nBod\xc3\xa9s linjer og runder former var tilpasset sprayteknikken, det sensuelle sciencefiction-innholdet som ogs\xc3\xa5 hadde en morbid undertone, provoserende og frekt i en samtidig bortimot nusselig utf\xc3\xb8relse, og er selv i dag blitt i hyllet og benyttet som graffitimalerier verden over. Felles tema i Bod\xc3\xa9s verker omfattet hans \xc3\xb8glelignende vesener som var stedfortredere for mennesker, skj\xc3\xb8nt hans kvinnelige figurer hadde alle menneskelige trekk. Han benyttet urbane dialekter og sleng, og som mange andre undergrunnstegneserier gjenspeilte hans serier og illustrasjoner mange aspekter av motkulturen som seksuelle eksperimenter, bruk av narkotika og et generelt avslappet forhold til sosiale tabuer. Han var sv\xc3\xa6rt produktiv og illustrerte 11 barneb\xc3\xb8ker og 45 tidsskrifter samt bokomslag._NEWLINE_Bod\xc3\xa9 var en venn av animat\xc3\xb8ren Ralph Bakshi og advarte ham mot \xc3\xa5 arbeide sammen med Robert Crumb p\xc3\xa5 tegneseriefilmen Fritz the Cat, basert p\xc3\xa5 en serie av Crumb. Crumb og Bakshi ble uvenner, og Crumb nektet \xc3\xa5 bli kreditert i filmens rulletekster. Bod\xc3\xa9 selv har blitt kreditert som hadde en visuell innflytelse p\xc3\xa5 Bakshis andre filmer som Wizards og The Lord of the Rings._NEWLINE_Hans s\xc3\xb8nn Mark Bod\xc3\xa9, som h\xc3\xa5ndterer farens etterlatte verker, er selv kunstner og tegneserietegner, ofte i forlengelsen av farens stil. Mark Bod\xc3\xa9 har fullf\xc3\xb8rt et av sin fars ufullf\xc3\xb8rte verker, The Lizard of Oz, med Cheech Wizard ytterligere en gang.\n_START_SECTION_\nSeksualitet og d\xc3\xb8d\n_START_PARAGRAPH_\nP\xc3\xa5 1970-tallet gikk Vaughn Bod\xc3\xa9 gjennom en seksuell nyorientering, og han begynte \xc3\xa5 eksperimentere med ulike former for utl\xc3\xb8p som blant annet bondage for sin seksualitet og \xc3\xa5ndelighet. Han framsto etter hvert som androgyn skikkelse med negllakk og sminke, og skal ha grublet p\xc3\xa5 kj\xc3\xb8nnsskifte, men var redd det vil endre hans kreativitet og libido. Denne orienteringen er presentert i to selvbiografiske verker, Confessions of a Cartoon Gooroo og Schizophrenia. F\xc3\xb8rstnevnte er et essay skrevet i et spr\xc3\xa5k p\xc3\xa5virket av motsetninger som James Joyce og Walt Kelly, og sistnevnte er en tegneserie i farger hvor han lar seg selv st\xc3\xa5 p\xc3\xa5 m\xc3\xa5nen i kvinnelignende klesdrakt (kjole, str\xc3\xb8mper, sminke) og diskuterer at han har kommet overens med sin egen seksualitet, og anklager moren for \xc3\xa5 ha gjort ham til en transvestitt._NEWLINE_Den 18. juli 1975 eksperimenterte han med \xc3\xa5 presse grensene ytterligere. Han drev p\xc3\xa5 med asfyxiofili, en seksuell handling hvor man frambringer oksygenmangel i hjernen ved selvkvelning i den hensikt \xc3\xa5 \xc3\xb8ke seksuell opplevelse mens man masturberer. Han hadde gjort dette tidligere, men denne gangen l\xc3\xb8snet ikke l\xc3\xb8kken om halsen og han kvelte seg selv til han d\xc3\xb8de. Mark Bod\xc3\xa9s nettside sier i korthet at han d\xc3\xb8de \xc2\xabi San Francisco i et mystisk eksperiment som gikk galt\xc2\xbb. I hans siste ord til hans s\xc3\xb8nn skal ha v\xc3\xa6rt \xc2\xabMark, jeg har sett gud fire ganger, og jeg kommer til \xc3\xa5 se ham igjen snart.\xc2\xbb_NEWLINE_Bod\xc3\xa9 etterlot seg et bibliotek av skisseb\xc3\xb8ker, journaler, ferdige og uferdige verker, malerier, og tegneserier. Det meste av hans kunst har siden blitt utgitt i en rekke samlinger, hovedsakelig av forlaget Fantagraphics. Han ble be\xc3\xa6ret med Hugo-prisen i 1969, og fikk prisen The Yellow Kid i Italia i 1974. I 2006 ble han introdusert til Will Eisner Award Hall of Fame.'